A-teema: Seksuaalista häirintää –ohjelman suorassa lähetyksessä puitiin, mikä on seksuaalista häirintää ja mikä flirttiä? Metoo –kampanja on saanut monet miettimään, missä raja kulkee ja miten pitää käyttäytyä?

Samaa todisti A-teeman Taloustutkimuksella teettämä kysely: yli 60 prosenttia miehistä ja puolet naisista olivat sitä mieltä, että henkilö voi syyllistyä seksuaaliseen häirintään vahingossa. Twitterkansa oli asiasta osittain eri mieltä.

Oli hame kuinka lyhyt tahansa, se ei ole kutsu ahdistelemaan. #Ateema — Kira Hagström (@KiraHagstrm) 16. marraskuuta 2017

Katso miten toimit oikein:

Tässä ihmissuhdetaitokouluttaja Karla Niemisen pikaopas siitä, mikä on sallittua ja mikä ei.

Flirtin turvasana on "ei kiitos". #ateema — Tomi Korona (@Tomi_K) 16. marraskuuta 2017

Älä käyttäydy näin:

Näin ei kannata käyttäytyä: kansanedustaja Sanna Marinin (sd.) kauhuesimerkit ovat hänen omasta elämästään:

#ateema’illan älyttömintä antia on huoli siitä, et olis jotenkin vaikea erottaa mikä on seksuaalista häirintää. Ihmiset, älkää olko dorkia! — Jari Hanska (@JariHanska) 16. marraskuuta 2017

Flirttailun ja häirinnän ero ei ole lainkaan epäselvä. #häirintä on ei-haluttua käytöstä, jonka kohde kokee ahdistavaksi ja jota jatketaan, vaikka kohde pyytää lopettamaan. #ateema — Päivi Ojanperä (@Paijanne) 16. marraskuuta 2017

A-teema: Seksuaalista häirintää -illan vieraat olivat yksimielisiä siitä, että seksuaalista ahdistelua on tärkeää ennaltaehkäistä niin työpaikoilla kuin oppilaitoksissakin.

–En ole varma, ymmärretäänkö Suomessa laajasti, että seksuaalinen ahdistelu on ongelma. Voimakkaasti paistaa vieläkin läpi asenne, että "se on OK, kyllähän tytöt tykkää kun kouritaan", Sanna Marin kertoi kokemuksistaan.

Häirinnän ennaltaehkäisy on tehokas tapa, esimerkiksi koulutuksen avulla. Säästytään hirveältä kokemukselta ja säästetään resursseja. Win-win. #ateema — Amir Zuhairi (@ZuhairiAmir) 16. marraskuuta 2017

Ahdistelua, häirintää ja häpeää. Seksuaalinen häirintä on yleisempää kuin kukaan uskalsi arvata. Mistä ahdistelu johtuu? Miksi laki ei riitä suojelemaan meitä? Tunnistetaanko raja, jonka yli ei saa mennä? A-teema: Seksuaalista häirintää on nähtävissä Yle Areenassa. Katso koko ohjelma täältä.